Στην Ισημερινή Γουινέα διεξάγονται **εκλογές** για πρόεδρο και για κοινοβούλιο. Τα έτη 1963, 1968, 1973 ,1982, 1991 και 2011 διεξήχθησαν και δημοψηφίσματα για Σύνταγμα.

Προεδρικές εκλογές
------------------

Ο πρόεδρος εκλέγεται από το λαό για επταετή θητεία. Στη χώρα διεξήχθησαν προεδρικές εκλογές το 1968, 1973, 1989, 1996 , το 2002 , το 2009 , το 2016 και το 2022. 

### Πρόσφατες εκλογές (2022)

Κύριο λήμμα: Γενικές εκλογές στην Ισημερινή Γουινέα 2022
### 1989

Στις πρώτες προεδρικές εκλογές από το 1973 διεξήχθησαν στις 25 Ιουνίου 1989, παρότι η πρώτη θητεία του προέδρου Ομπιάνγκ επισημοποιήθηκε με το δημοψήφισμα του 1982. Ο Ομπιάνγκ ήταν ο μοναδικός υποψήφιος και επανεκλέχθηκε με ποσοστό 99% των ψήφων.

### 1996

Ο πρόεδρος Τεοδόρο Ομπιάνγκ Νγκέμα Μπασόνγκο επανεξελέγη στις προεδρικές εκλογές που διεξήχθησαν στις 25 Φεβρουαρίου 1996. Παρότι δεν επικρατούσε πλέον στη χώρα μονοκομματικό καθεστώς, τα κόμματα της αντιπολίτευσης δεν έλαβαν μέρος στις εκλογές, παρότι τα ονόματά τους ήταν γραμμένα στα ψηφοδέλτια. Ως αποτέλεσμα, ο Ομπιάνγκ κέρδισε 97,85% των ψήφων. Η συμμετοχή ήταν 79,8%.

### 2002

Οι προεδρικές εκλογές που διεξήχθησαν στις 15 Δεκεμβρίου του 2002 είχαν αποτέλεσμα την θριαμβευτική επανεκλογή του Τεοδόρο Ομπιάνγκ Νγκέμα Μπασόνγκο με 97,1% των ψήφων έναντι 2,2% για τον Σελεστίνο Μπονιφάσιο Μπακαλέ. Η συμμετοχή στις εκλογές υπολογίστηκε σε 98%.

### 2009

Προεδρικές εκλογές διενεργήθηκαν στις 29 Νοεμβρίου του 2009. Ο Ομπιάνγκ επανεξελέγη με 95,3% των ψήφων έναντι μόλις 3,5% για τον Πλάθιδο Μικό Αμπόγο.  Ο ηγέτης της αντιπολίτευσης Αμπόγο, κατήγγειλε νοθεία και τόνισε ότι πολλά εκλογικά τμήματα έκλεισαν νωρίτερα.

Από την πλευρά τους, διεθνείς παρατηρητές κατήγγειλαν τη χειραγώγηση του Τύπου, καθώς πολλοί δημοσιογράφοι δεν κατάφεραν να πάρουν βίζα και ενισχύθηκε μόνο μια ιδιωτική εταιρεία που ήταν υπέρ του προέδρου Ομπιάνγκ.  Η οργάνωση Human Rights Watch επίσης κατηγόρησε το καθεστώς για την επιβολή περιορισμών στον Τύπο. 

**Πρόεδρος, 29 Νοεμβρίου 2009**

ε • σ | Υποψήφιος | Κόμμα | Ψήφοι | % |
| --- | --- | --- | --- |
| **Τεοδόρο Ομπιάνγκ Νγκέμα Μπασόνγκο** | **Δημοκρατικό Κόμμα της Ισημερινής Γουινέας (*Partido Democrático de Guinea Ecuatorial*)** | **260.462** | **95,36** |
| Πλάθιδο Μικό Αμπόγο | Συσπείρωση για την Κοινωνική Δημοκρατία (*Convergencia para la Democracia Social*) | 9.700 | 3,55 |
| Αρτσιβάλδο Μοντέρο Μπιριμπέ (Archivaldo Montero Biribé) | Λαϊκή Ένωση (*Unión Popular*) | 931 | 0,34 |
| Μπουαναβεντούρα Μόσουι Μασούμου Νσέγκε (Buenaventura Moswi M´Asumu Nsegue) | Κόμμα Σοσιαλδημοκρατικού Συνασπισμού (*Coalición Socialdemócrata Baboro*) | 462 | 0,17 |
| Καρμέλο Μπα Μπακάλε (Carmelo Mba Bacale) | Λαϊκή Δράση (*Acción Popular*) | 437 | 0,16 |
| Έγκυρα ψηφοδέλτια | 271.992 | 99,58 |
| Λευκά και άκυρα | 1.163 | 0,43 |
| **Σύνολο (συμμετοχή 93,35%)** | **273.127** | **100** |
| Πηγή: Υπουργείο Πληροφοριών, Πολιτισμού και Τουρισμού της Ισημερινής Γουινέας Αρχειοθετήθηκε 2016-05-08 στο Wayback Machine. |

Βουλευτικές εκλογές
-------------------

Η Βουλή των Αντιπροσώπων του Λαού (Cámara de Representantes del Pueblo) έχει 100 μέλη, τα οποία εκλέγονται με καθολική ψηφοφορία σε πολυεδρικές εκλογικές περιφέρειες για πενταετή θητεία. Ουσιαστικά μόνο το κυβερνών (απολυταρχικό) Δημοκρατικό Κόμμα της Ισημερινής Γουινέας ασκεί την εξουσία. Τα μικρότερα σε σημασία κόμματα επιτρέπεται να λειτουργήσουν, πρέπει όμως να αποδεχτούν ντε φάκτο την κυριαρχία του κυβερνώντος κόμματος. Στη χώρα διεξήχθησαν βουλευτικές εκλογές τα έτη 1963, 1968, 1983, 1988, 1993, 1999, 2004 , 2008, 2013, το 2017 και το 2022. 

Η Γερουσία συστάθηκε με το νέο Σύνταγμα το 2011 και αριθμεί 70 μέλη, εκ των οποίων τα 55 εκλέγονται και τα 15 διορίζονται από τον πρόεδρο Τεοδόρο Ομπιάνγκ Νγκέμα Μπασόνγκο.

  

### Πρόσφατες (2022)

Κύριο λήμμα: Γενικές εκλογές στην Ισημερινή Γουινέα 2022
### 2013

Οι βουλευτικές εκλογές που διενεργήθηκαν στις 26 Μαΐου 2013 ήταν οι πρώτες στις οποίες εξελέγη και Γερουσία. Το κυβερνών Δημοκρατικό Κόμμα της Ισημερινής Γουινέας κέρδισε όλες τις έδρες εκτός από 1 και στα δύο σώματα του Κοινοβουλίου.

### Γερουσία

| Κόμμα | Ψήφοι | % | Έδρες |
| --- | --- | --- | --- |
| Δημοκρατικό Κόμμα της Ισημερινής Γουινέας |  |  | 54 |
| Συσπείρωση για Σοσιαλιστική Δημοκρατία |  |  | 1 |
| Διορισμένα μέλη | – | – | 15 |
| **Σύνολο** |  |  | **70** |
| Πηγή: Κυβέρνηση της Ισημερινής Γουινέας Αρχειοθετήθηκε 2016-03-03 στο Wayback Machine. |

### Βουλή των Αντιπροσώπων του Λαού

| Κόμμα | Ψήφοι | % | Έδρες | +/– |
| --- | --- | --- | --- | --- |
| Δημοκρατικό Κόμμα της Ισημερινής Γουινέας |  |  | 99 | 0 |
| Συσπείρωση για Σοσιαλιστική Δημοκρατία |  |  | 1 | 0 |
| **Σύνολο** |  |  | **100** | **0** |
| Πηγή: Κυβέρνηση της Ισημερινής Γουινέας Αρχειοθετήθηκε 2016-03-03 στο Wayback Machine. |

### 2017

Κύριο λήμμα: Βουλευτικές εκλογές στην Ισημερινή Γουινέα (2017)

Δημοψηφίσματα
-------------

Στη χώρα διεξήχθησαν δημοψηφίσματα τα έτη 1963, 1968, 1973, 1982, 1991 και 2011. 

### 2011

Το πιο πρόσφατο δημοψήφισμα διεξήχθη στις 13 Νοεμβρίου 2011. Το δημοψήφισμα επέτρεψε στον πρόεδρο Τεοδόρο Ομπιάνγκ Νγκέμα Μπασόνγκο (στην εξουσία από το 1979) να διεκδικήσει άλλες δύο προεδρικές θητείες διάρκειας 7 ετών και να θεσμοθετήσει τη θέση του Αντιπροέδρου, η οποία προαλείφεται για τον γιο του, Τεοδόρο Ομπιάνγκ Νγκέμα Μάνγκουε. Το νέο σύνταγμα υπερψηφίστηκε από το 97,73% των πολιτών με τη συμμετοχή να διαμορφώνεται στο 91,8%.

Παραπομπές
----------

1. ↑  Elections in Equatorial Guinea African Elections Database
2. ↑  Elections in Equatorial Guinea African Elections Database
3. ↑  Nohlen, D, Krennerich, M & Thibaut, B (1999) *Elections in Africa: A data handbook*, p363 ISBN 0-19-829645-2
4. ↑  Charles Cobb Jr. "Equatorial Guinea: Obiang Sure to Win As Opposition Quits Poll", allAfrica.com, 16-12-2002.
5. ↑  Al Jazeera, Polling opens in Equatorial Guinea, 29 Νοεμβρίου 2009.
6. ↑  Press TV Αρχειοθετήθηκε 2012-01-27 στο Wayback Machine. Equatorial Guinea election to reinstall president, 30 Νοεμβρίου 2009.
7. ↑  BBC, Equatorial Guinea President Obiang 'wins 95% of vote', 4 Δεκεμβρίου 2009.
8. 1 2   «Opposition 'will not accept' Equatorial Guinea election». BBC. Ανακτήθηκε στις 6 Δεκεμβρίου 2009.
9. ↑  
«Equatorial Guinea 'elects Obiang'». 4 Δεκεμβρίου 2009.  Unknown parameter `|pub=` ignored (`|publisher=` suggested) (βοήθεια)
10. ↑  Election Profile Αρχειοθετήθηκε 2016-03-04 στο Wayback Machine. IFES
11. ↑  Equatorial Guinea to put key reforms in place at May elections Αρχειοθετήθηκε 2013-01-24 στο Wayback Machine. The Nation, 23-1-2013
12. ↑  Equatorial Guinea arrests key opposition member, Associated Press, 4-11-2011, ανάκτηση 8-5-2016.
13. ↑  Αποτελέσματα δημοψηφίσματος του 2011, ανάκτηση 8-5-2016